
ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
· privind  vânzarea prin licitaţie publică a unui teren în suprafaţă de 19.810 mp situat în extravilanul oraşului Boldeşti - Scăeni, T54, Parcela Np 2710

Având în vedere :
- referatul de aprobare înregistrat sub nr. 6856/19.04.2023 prin care primarul oraşului Boldeşti-Scăeni propune vânzarea prin licitaţie publică a unui teren în suprafaţă de 19.810 mp situat în extravilanul oraşului Boldeşti - Scăeni, T54,Parcela Np 2710;
-  raportul de specialitate întocmit de compartimentul de resort, înregistrat sub nr. 6859/19.04.2023; 
-  dispoziţiile art. 363 din OUG nr. 57/2019 privind Codul administrativ;
- Hotărârea Consiliului Local nr. 170/26.11.2019 pentru aprobarea Regulamentului cadru privind vânzarea unor bunuri aparţinând domeniului privat al oraşului Boldeşti-Scăeni;
 - Hotărârea Consiliului Local nr. 55/28.03.2023 pentru aprobarea Raportului de oportunitate privind vânzarea prin licitaţie publică a unui teren în suprafaţă de 19.810 mp situat în extravilanul oraşului Boldeşti - Scăeni, T54, Parcela N2710;
- extrasul de carte funciară eliberat pentru numărul cadastral 27224;
- raportul de evaluare întocmit de ENE CONSTANȚA EXPERT CONTABIL EVALUATOR IMOBILIAR, membru corporativ ANEVAR;
- avizul secretarului general, înregistrat sub nr. 6862/19.04.2023;
- avizul comisiilor de specialitate ale consiliului local nr.1 și nr.2 - pentru dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
	În temeiul art. 129 alin. (1), alin. (2) lit. c), alin. (6) lit. b), art. 139 alin. (2) şi 196 alin. (1) lit. a din OUG nr. 57/2019 privind Codul administrativ,

	Consiliul Local al oraşului Boldeşti-Scăeni, întrunit înşedinţa publică ordinară în data de 25.04.2023, adoptă prezenta hotărâre:

Art.1. Se aprobă vânzarea prin licitaţie publică a terenului în suprafaţă de 19.810 mp situat în extravilanul oraşului Boldeşti - Scăeni, T54, Parcela Np 2710, având datele de identificare  prevăzute în anexa nr.1, teren aflat în proprietatea privată a oraşului Boldeşti-Scăeni, înscris în CF sub nr. 27224.
Art.2. Se aprobă raportul de evaluare întocmit de CI ENE CONSTANȚA EXPERT CONTABIL EVALUATOR IMOBILIAR, membru corporativ ANEVAR privind stabilirea preţului de circulaţie a terenului prevăzut la art. 1, conform anexei nr. 2.
Art.3. Se aprobă Documentaţia de atribuire privind vânzarea prin licitaţie publică a terenului prevăzut la art.1, conform anexei nr.3.
	Art.4. Se aprobă preţul minim de vânzare a terenului prevăzut la art. 1 în cuantum de 110.737,90 lei fără T.V.A., conform valorii de inventar a imobilului.





 Art.5. (1) Componenţa Comisiei de organizare şi desfăşurare a licitaţiei se va stabili prin dispoziţia primarului.
            (2) Se desemnează domnul consilier Simon Petru membru în Comisia de organizare şi desfăşurare a licitaţiei şi domnul consilier Biță Paul membru supleant. 
Art.6. Se împuterniceşte primarul oraşului să semneze contractul de vânzare-cumpărare la notarul public, în condiţiile prezentei hotărâri. 
Art.7. (1) Cumpărătorul va achita integral preţul rezultat în urma licitaţiei precum şi costurile generate de elaborarea actelor premergătoare adoptării prezentei hotărâri, până la data încheierii contractului de vânzare-cumpărare.
         (2) Cumpărătorul va achita şi cheltuielile ocazionate de încheierea contractului de vânzare-cumpărare în formă autentică.
Art.8. Anexele nr. 1-3 fac parte integrantă din prezenta hotărâre.   
Art.9. Primarul oraşului Boldeşti-Scăeni, prin intermediul Serviciului patrimoniu local şi monitorizarea serviciilor publice, va duce la îndeplinire prezenta hotărâre.
Art.10. Aducerea la cunoştinţă publică a prezentei hotărâri se va face prin publicarea pe pagina de internet pbs.infoprimarie.ro, în secțiunea Monitorul Oficial Local.


         PREŞEDINTE DE ŞEDINŢĂ,                                        
           ALEXANDRU ROXANA
                                                                                   CONTRASEMNEAZĂ
                                                                                   SECRETAR GENERAL,
          TUDOR FLORINA NELI

